On niisiis lühinägelik, kui Eestis iseloomustatakse Saksa poliitikuid ja parteisid ühekülgselt Eesti-vaenuliku või -sõbralikuna selle järgi, kas nad on Venemaa suhtes kriitiliselt häälestatud või mitte. Lihtsustatud võib täna öelda, et Saksamaa vasakparteid käsitlevad niinimetatud idaeurooplasi konkurentidena tööturul ning peavad neid ohuks sotsiaalsele kindlustundele, sellal kui  konservatiivsed erakonnad tõrjuvad hirmu illegaalsete immigrantide ja välismaalastest kriminaalide ees, kelle arv avatud piiride tõttu üha suureneb. Kumbki ei iseloomusta situatsiooni täielikult, küll aga kujundavad need suunad paljude sakslaste mõtteviisi.